Zmluva o výkonoch vo verejnom záujme
 pri prevádzkovaní dráhy na rok 2002
uzatvorená podľa § 20 a § 23 zákona NR SR č.258/1993 Z. z. o Železniciach Slovenskej republiky, v znení neskorších predpisov  a § 24a a § 24b zákona NR SR č.164/1996 Z.z. o dráhach a o zmene zákona č.455/1991 Zb. o živnostenskom podnikaní (živnostenský zákon) v znení neskorších predpisov (ďalej len “zákona o dráhach”) a § 52 zákona č.263/1999 Z. z. o verejnom obstarávaní a o zmene a doplnení niektorých zákonov a § 261 a nasl. Obchodného zákonníka a ustanovení §4 odsek 6 zákona NR SR č. 231/1999 Z. z. o štátnej pomoci v znení neskorších predpisov a ustanovení zákona NR SR č.218/1996 Z. z. o rozhodcovskom konaní.
	Slovenská republika zastúpená Ministerstvom dopravy, pôšt a telekomunikácií SR a Železnice Slovenskej republiky, Bratislava  (ďalej len ”zmluvné strany”) v záujme zabezpečenia nevyhnutných služieb súvisiacich s prevádzkou dráhy a úpravy právnych a finančných vzťahov medzi zmluvnými stranami, ktoré pri prevádzke dráhy vznikajú, uzatvárajú túto zmluvu:

OBJEDNÁVATEĽ: 	Slovenská republika zastúpená Ministerstvom dopravy, pôšt a telekomunikácií SR	
	Námestie slobody č.6, 810 05 Bratislava	
Štatutárny orgán : 	Ing. Jozef Macejko	
                             	Minister	
Zástupca pre vecné	Ing. Dušan Pajdlhauser	
rokovania : 	Generálny riaditeľ sekcie železničnej dopravy	
Identifikačné číslo:	304 16 094	
Bankové spojenie:	Národná banka Slovenska	
Číslo účtu:	9926 – 002/0720	
DODÁVATEĽ: 	Železnice Slovenskej republiky , Bratislava
Klemensova 8, 813 61 Bratislava	
Štatutárny orgán: 	Ing. Ladislav Saxa	
	Generálny riaditeľ Železníc SR	
Zástupca pre vecné 	Ing. Dušan Zelinka	
rokovania:	Námestník generálneho riaditeľa pre ekonomiku	
Identifikačné číslo:	31364501	
Bankové spojenie:	Okresný súd Bratislava I, oddiel po, vložka č. 312/B	
Bankové spojenie: 	Poštová Banka, a.s. Bratislava	
Číslo účtu:	19-20015277/6500	

Článok I
Predmet zmluvy
(1)	Predmetom zmluvy je zabezpečenie výkonov na celoštátnych a regionálnych dráhach súvisiacich s:
a)	udržaním prevádzkyschopnosti dráh, 
b)	zabezpečením styku s inými dráhami, 
c)	prideľovaním voľných kapacít dopravnej cesty na dráhach, ktoré sú predmetom tejto zmluvy, 
d)	organizovaním dopravy na týchto dráhach, 
e)	zabezpečením a obsluhovaním týchto dráh, 
f)	zabezpečením potrieb obrany štátu, 
(2)	Podrobná špecifikácia objednávaných výkonov podľa odseku 1 tohto článku je v prílohe č.1.

Článok II
Definícia výkonov

(1)	Pre plnenie predmetu zmluvy sa dodávateľ zaväzuje plniť povinnosti definované touto zmluvou, zákonom o dráhach a inými právnymi normami, ako aj uznesením vlády SR č.830/2000, ktorým bol schválený Projekt transformácie a reštrukturalizácie ŽSR a ďalšie k nemu prijaté rozhodnutia.
(2)	Dodávateľ ponúkne objednávateľovi efektívne a ekonomicky odôvodnené služby (výkony).
(3)	Dodávateľ bude na zariadeniach tvoriacich železničnú dráhu poskytovať v súlade s odsekom 2 tohto článku aj nasledovné výkony:
a)	opravovať a udržiavať železničný zvršok a spodok, železničné mosty a tunely, vrátane objektov a pozemných stavieb tvoriacich súčasť železničnej dráhy podľa predmetu zmluvy.
b)	vykonávať preventívne opatrenia, dohliadaciu činnosť a ostatné výkony potrebné na zabezpečenie stavieb uvedených v bode 3 písmeno a) tohto článku.
c)	prevádzkovať, opravovať a udržiavať zabezpečovacie a telekomunikačné zariadenia, t. j. spojovaciu, prenosovú a rádiovú techniku, kábelové vedenia, staničné a traťové zabezpečovacie zariadenia, priecestné a spádoviskové zariadenia tvoriace súčasť železničnej dráhy podľa predmetu zmluvy.
d)	obsluhovať, prevádzkovať, opravovať a udržiavať elektrotechnické a energetické zariadenia tvoriace súčasti železničnej dráhy podľa predmetu zmluvy.
e)	organizovať dopravu na železničných dráhach podľa predmetu zmluvy.
(4)	Dodávateľ je povinný transparentným a nediskriminačným spôsobom poskytnúť voľné kapacity železničných dráh dopravcom, ktorí prevádzkujú dopravu na dráhe za podmienok stanovených všeobecne záväznými predpismi, riadiť a organizovať dopravu na dráhach, ako aj poskytovať ďalšie služby tak, aby bol splnený rozsah služieb, zmluvne dohodnutý s jednotlivými dopravcami. Rozsah výkonov dohodnutý s dopravcami je v prílohe č.2.
(5)	Dodávateľ sa zaväzuje dodať objednávateľovi základné predpisy a smernice, a to najmä organizačný poriadok, číselník organizačných jednotiek, ekonomické pravidlá a vykonávaciu smernicu k nim, klasifikáciu  nákladov a výkonov, účtový rozvrh, predpis o používaní železničnej dopravnej cesty, zmeny radenia a chodu vlakov osobnej dopravy, zavedenie mimoriadnych posilových vozňov a mimoriadnych vlakov, GVD a ich zmeny. 

Článok III
Cenové podmienky

(1)	Dodávateľ bude aplikovať nediskriminačné cenové podmienky pre všetkých dopravcov.
(2)	Dodávateľ umožní vykonávanie dopravy na železničných dráhach dopravcom, ktorí prevádzkujú dopravu na dráhe za úhradu - poplatok za používanie železničnej dopravnej cesty). Dodávateľ umožní na požiadanie dopravcu a za odplatu aj prístup k iným službám nezahrnutým do poplatku za používanie železničnej dopravnej cesty. 

Článok IV 
Stanovenie tržieb
(1)	Plánované  tržby sa vypočítavajú na základe dohodnutého rozsahu výkonov s jednotlivými dopravcami, platného cenového výmeru, cenovej politiky pre rok 2002 a ostatných plánovaných výnosov na základe finančných a účtovných postupov dodávateľa v rámci predmetu zmluvy. Kvantifikácia plánovaných tržieb je uvedená v prílohe č.3.
(2)	Skutočné tržby sa určia na základe finančných a účtovných výkazov dodávateľa. Tržby a výnosy súvisiace s plnením tejto zmluvy eviduje dodávateľ osobitne od tržieb a výnosov ostatných činností.
(3)	Objednávateľ považuje plánované tržby za splnené, ak rozdiel oproti skutočným tržbám  je v tolerančnom rozsahu + (-) 3%. Rozdiel presahujúci tolerančný rozsah +(-) 3% oproti skutočným tržbám je v prospech, resp. na ťarchu dodávateľa.
(4)	Tržbami pre účely tejto zmluvy nie sú tržby súvisiace s :
a)	vysporiadaním prebytočného a neupotrebiteľného majetku, ktorý bol identifikovaný a ponechaný v ŽSR vrámci procesu vyčleňovania majetku ŽSR do Železničnej spoločnosti, 
a. s. pri transformácii na dve obchodné spoločnosti v zmysle UV SR 830/2000.
b)	úvermi so štátnou zárukou z obdobia pred 31. 12. 2001. 
c)	výkonmi ostatných činností realizované mimo predmetu tejto zmluvy

Článok V
Stanovenie nákladov
(1)	Nákladmi (plánovanými a skutočnými) pre účely tejto zmluvy sa rozumejú ekonomicky oprávnené náklady).
(2)Plánované náklady sa stanovia kalkulačným vzorcom na základe známych nákladov predchádzajúceho obdobia, objednaných výkonov viažucich sa na predmet zmluvy a známych faktorov zohľadňujúcich rast nákladov v zmluvnom období. Kvantifikácia plánovaných nákladov je uvedená v prílohe č. 4.
(3)	Skutočné náklady sa určia na základe finančných a účtovných postupov. Náklady súvisiace s plnením tejto zmluvy eviduje dodávateľ osobitne od nákladov ostatných činností.

(4)	Rozdiel medzi plánovanými a skutočnými nákladmi bude posudzovaný s ohľadom na zmeny vstupov, ktoré nedokáže dodávateľ ovplyvniť.
(5)	Nákladmi pre účely tejto zmluvy nie sú náklady súvisiace s ustanoveniami v článku IV. odsek 4 písmená a) – c).
(6)	Náklady budú posudzované nezávislým auditom.

Článok VI
Úhrada straty

(1)	Dodávateľ je povinný jednoznačne preukázať objednávateľovi straty, ktoré mu vznikajú pri výkonoch vo verejnom záujme.
(2)	Objednávateľ sa zaväzuje uhradiť dodávateľovi preukázateľnú stratu, ktorá mu vznikla v súvislosti s plnením predmetu zmluvy. 
(3)	Výška plánovanej straty pri prevádzkovaní dráhy sa stanoví ako rozdiel medzi plánovanými nákladmi a plánovanými tržbami. Dodávateľ upraví koncoročnú plánovanú stratu o preukázateľnú stratu, v ktorej zohľadní mechanizmus definovaný v článku IV a V a systém sankcií definovaný v prílohe č.7. 
(4)	Objednávateľ sa zaväzuje zabezpečiť ročnú zálohovú úhradu straty z výkonov vo verejnom záujme v objeme 805 267 tis. Sk v  súlade so zákonom NR SR č. 586/2001 Z. z. o štátnom rozpočte na rok 2002.
(5)	Objednávateľ bude poskytovať preddavkovo štvrťročne, a to vždy 3.dňa prvého mesiaca príslušného kalendárneho štvrťroka finančné prostriedky z kapitoly MDPT SR v súlade so zákonom NR SR č.303/1995 Z. z. o rozpočtových pravidlách v znení neskorších predpisov.
(6)	Finančné prostriedky určené na úhradu preukázateľnej straty nesmie dodávateľ použiť na iný účel ako na plnenie záväzkov vzniknutých v súvislosti s plnením predmetu zmluvy. 
(7)	Na základe auditovaných výsledkov dodávateľa a protokolárneho vyhodnotenia plnenia zmluvy podľa článku VIII odsek 2, dodávateľ vykoná priebežné vyúčtovanie poskytnutých preddavkov za I. polrok 2002 najneskoršie k 31.08.2002 a ročné vyúčtovanie poskytnutých preddavkov najneskoršie k 31.05.2003.

Článok VII
Plnenie zmluvy
(1)	Rozhodujúce pre hodnotenie plnenia zmluvy sú ukazovatele podľa prílohy č.2 a plnenie objednávaných výkonov podľa článku I odseku 1 tejto zmluvy.
(2)	Dodávateľ bude viesť pravdivé a aktualizované záznamy o výkonoch, ktoré sú predmetom zmluvy

Článok VIII
Kontrolné opatrenia
(1)	Objednávateľ je oprávnený kontrolovať plnenie predmetu zmluvy podľa článku I tejto zmluvy. Objednávateľ zabezpečí kontrolu dodržiavania podmienok, za ktorých bola úhrada stanovená (článok VI odsek 3). Dodávateľ je povinný objednávateľovi umožniť vykonanie kontroly v rozsahu príslušných všeobecne  záväzných právnych predpisov. 
(2)	Dodávateľ je povinný podľa predmetu zmluvy do dvoch mesiacov po skončení príslušného štvrťroka predkladať objednávateľovi oddelene sledované výkony, tržby a náklady v štruktúre podľa čl. IV a V a vyhodnotenie plnenia ukazovateľov prílohy č.7. Protokolárne sa bude plnenie zmluvy  vyhodnocovať polročne.
(3)	V rámci polročného vyhodnotenia zmluvy dodávateľ predloží aj rozbor nákladov v členení na osobnú a nákladnú dopravu, rozbor režijných nákladov, vymáhanie škôd spôsobených nehodami, rozsah a vymáhanie iných škôd spôsobených na majetku ŽSR. 
(4)	Zmluvné strany sú povinné neodkladne vzájomne si oznámiť skutočnosti, ktoré by mohli ohroziť plnenie zmluvy, a to aj v jej častiach.

Článok IX
Iné ustanovenia
(1)	Dodávateľ je povinný oznámiť objednávateľovi vlastný útvar, s ktorým bude objednávateľ priamo prerokovávať problematiku dodržiavania záväzkov vyplývajúcich zo zmluvy a kvality poskytovaných služieb. Dodávateľ je povinný viesť prehľadnú evidenciu sťažností, podaní a návrhov ku grafikonu vlakovej dopravy (GVD) a kvalite poskytovaných výkonov  podľa predmetu tejto zmluvy a vyhodnotenie predloží  v rozsahu prílohy č.6 v termínoch protokolárneho vyhodnocovania zmluvy. 
(2)	Za výkony nedodané v požadovanej kvalite si objednávateľ môže uplatniť sankciu podľa prílohy č.7.
(3)	Pri záverečnom protokolárnom vyhodnotení zmluvy dodávateľ predloží  analýzu nákladov a výnosov podľa vlakových úsekov definovaných v prílohe č.6.
(4)	Pri vypracovávaní a schvaľovaní cestovných poriadkov je dodávateľ povinný prizývať aj zástupcu MDPT SR, povereného príslušnou odbornou sekciou a predkladať mu dostatočne včas návrhy a zámery v oblasti GVD.
(5)	Ak nepredvídané skutočnosti neumožnia dodržať niektoré ustanovenia zmluvy, zmluvné strany sú povinné ihneď sa písomne informovať o týchto skutočnostiach. Zmluvné strany budú vyvíjať úsilie dohodnúť sa na opatreniach, ktoré zabezpečia objektivizáciu vzájomných záväzkov.

Článok X
Zmluvné obdobie
Zmluva sa uzatvára na dobu určitú.	
Začiatok plnenia zmluvy   : 	   1.  1.2002							Ukončenie plnenia zmluvy: 	 31.12.2002

Článok XI
Odstúpenie od zmluvy
(1)	Zmluvné strany môžu od tejto zmluvy odstúpiť písomnou formou v prípade neplnenia povinností uvedených v tejto zmluve podstatným spôsobom, a to jednou zo zmluvných strán. V prípade odstúpenia od zmluvy má poškodená strana nárok na náhradu účelne vynaložených nákladov, čím nie je dotknutý nárok na náhradu škody. 
(2)	Právny režim odstúpenia od zmluvy sa posudzuje podľa ustanovení  § 344 - 351 Obchodného zákonníka.

Článok XII
Rozhodcovská doložka
(1)	Všetky spory, ktoré vzniknú z tejto zmluvy vrátane sporov o jej platnosť, výklad alebo zrušenie a ktorých prerokovanie a rozhodovanie patrí do právomoci súdu, budú riešené pred Rozhodcovským súdom Slovenskej obchodnej a priemyselnej komory v Bratislave podľa jeho základných vnútorných predpisov.
(2)	Rozhodcovské konanie bude prebiehať podľa Rokovacieho poriadku Rozhodcovského súdu Slovenskej obchodnej a priemyselnej komory a podporne sa na toto konanie budú vzťahovať predpisy slovenského civilného procesného práva.

Článok XIII
Záverečné ustanovenia
(1)	Túto zmluvu možno meniť alebo dopĺňať len po vzájomnom súhlase oboch zmluvných strán. Zmeny alebo doplnky musia mať písomnú formu a tvoria neoddeliteľnú súčasť tejto zmluvy.
(2)	Prílohy č.1 - 7 tvoria neoddeliteľnú súčasť Zmluvy.
(3)	Zmluva je vyhotovená v 5 rovnopisoch, z ktorých každá zmluvná strana dostane dve vyhotovenia  a jedno vyhotovenie dostane Ministerstvo financií SR.
(4)	Zmluva sa stáva platnou dňom podpisu zmluvných strán. Účinnosť nadobúda dňom 01.01.2002. 

Bratislava:  31.12.2002 

za objednávateľa:		                                    za dodávateľa: 
(pečiatka a podpis) 					(pečiatka a podpis)

Doplňujúce podklady ku kalkuláciám nákladov a prognóza 

A. Prehľad a komentár k vývoju do roku 2002

1.	Komentár k ekonomicky oprávneným nákladom (ďalej len EON) na výkony vo verejnom záujme v osobnej doprave (1998 – 2002)
Spôsob kalkulácie ekonomicky oprávnených nákladov v osobnej doprave za roky 1998 až 2000 bol overený nezávislými audítorskými spoločnosťami (PriceWaterhouseCoopers a Ernst&Young), ktoré potvrdili súlad všetkých kalkulácií EON s platnou legislatívou pre danú oblasť (t.j. zákon o cenách, výhláška k zákonu o cenách). Nezistili žiadne významné skutočnosti, na základe ktorých by sa mohli domnievať, že EON za roky 1998 až 2000 nie sú v materiálnych aspektoch správne. 
Kalkulácie EON za rok 2001 sú v súčasnosti auditované spoločnosťou Ernst&Young. Výsledok je očakávaný do troch týždňov. 	
Kalkulácia zostavená pre rok 2002 vychádza z výkonu objednaného MDPT, kalkulačných postupov overených audítorom v predchádzajúcom období a cenových hladín očakávaných pre rok 2002. 
Tabuľka č.1 dokumentuje vývoj podľa jednotlivých kalkulačných položiek za roky 1998 až 2002 v absolútnych hodnotách, tabuľka č.2 v percentách medziročného rastu a tabuľka č.3 v percentách rastu oproti východziemu (bázickému) roku 1998. 
Z porovnania vývoja vyplýva, že 
•	EON plánované pre rok 2002 (7 208 mil. Sk) oproti: 
•	roku 2001 (9 241 mil. Sk) klesli o 22%
•	roku 2000 (10 520 mil. Sk) klesli o 31,5%
•	roku 1999 (8 457 mil. Sk) klesli o 14,9%
•	roku 1998 (7 028 mil. Sk) vzrástli  o 2,6% 
•	naproti tomu inflácia za roky 1998 až 2002 predstavuje rast 41% (viď. tab 3).
V jednotlivých kalkulačných položkách je možné konštatovať nasledovný vývoj: 
Trakčné palivo: Náklady zodpovedajú mernej spotrebe a rozsahu vozebných výkonov. Reagujú na zmeny nákupnej ceny paliva a zmeny v oblasti jeho zdaňovania (napr. rok 1999 nárast ceny o 48%). Na rok 2002 zohľadňujú úpravu cien nafty platnú od 1.1.2002, t.j. zvýšenie ceny o spotrebnú daň 3,50 Sk/1 l (rast ceny o 32%) a zodpovedajú vozebným výkonom plánovaným na r. 2002 a mernej spotrebe jednotlivých trakcií plánovanej za rok 2001. 
Trakčná el. energia: V roku 2000 došlo k výraznému rastu ceny trakčnej energie (+30%) na 1,82 Sk/kWh, v roku 2001 rast o 25% na 2,28 Sk/kWh. Ďalší významný rast ceny energie v roku 2002 súvisí s aplikáciou maximálnej regulovanej sadzby B – 2,63 Sk/kWh na všetku trakčnú energiu, čo oproti roku 2001 predstavuje rast o 15%. Náklady na rok 2002 zohľadňujú dopravné výkony plánované na tento rok, plánované normy spotreby za jednosmernú a striedavú trakciu a priemernú cenu za 1 kWh trakčnej el. energie. 
Priamy materiál: Náklady na spotrebovaný materiálu zohľadňujú inflačný rast a rozsah výkonov realizovaných opravárenskými kapacitami železníc. Pre rok 2002 sú kalkulované vo výške plánovaných nákladov r. 2001. Oproti roku 1998 sú náklady na materiál vyššie len o 6,9%!
Priame mzdy: Náklady na mzdy sú do EON premietané striktne podľa platnej vyhlášky k zákonu o cenách, podľa ktorej sú považované za oprávnené náklady maximálne do výšky indexu inflácie. Za roky 1998 - 2002 vzrástli priame mzdy o 32,4%, kým inflácia za rovnaké obdobie o 41%. Rok 2002 zohľadňujú plán vývoja zamestnanosti (uvažuje aj aj so znižovaním zamestnancov o 1548), priemernú mzdu a kolektívnu zmluvu. Oproti roku 2001 dochádza k zvýšeniu objemu nákladov na priame mzdy za rok 2002 o 1 %.
Priame odpisy: Za uvedené obdobie dochádza k poklesu odpisov o 2,6%. Podstatný vplyv na tento pokles má optimalizácia rozsahu majetku vloženého do akciovej spoločnosti (medziročne 2002/2001 zníženie o 20%). Precenenie majetku vloženého do Železničnej spoločnosti, a.s. po ukončení auditu môže hodnotu odpisov zvýšiť.
Priame opravy a údržba: V roku 1998 predstavovali čiastku 945 mil. Sk, kým v roku 2002 len 760 mil. Sk. Napriek inflačnému rastu za uvedené obdobie +41%, klesli tieto náklady o 20%! Podľa technických noriem posudzovaných aj medzinárodným auditom k EON za predchádzajúce obdobia sa konštatuje potreba cca 1,7 mld. Sk ročne na opravy a údržbu koľajových vozidiel. 
Cestovné: Vývoj tejto položky zaznamenáva z pohľadu úspory nákladov pozitívny trend, čo ilustruje jej bázický rast medzi rokmi 1998 a 2002 – 9,8%. Cestovné zohľadňuje vývoj cestovných náhrad vyplývajúcich  z vyhlášok MPSV SR.
Použitie železničnej dopravnej cesty (ŽDC): Náklady sú každoročne kalkulované v závislosti na objednanom rozsahu dopravných výkonov a platných regulovaných cien. V roku 1999 došlo k zvýšeniu regulovaných cien o 15%, ktoré platia do súčasnosti. Náklady na rok 2002 vychádzajú z týchto cien za použitie ŽDC a vo výkonoch sú premietnuté z MDPT SR objednané vlakové kilometre vrátane technologických výkonov. (tabuľka č.4).
Ostatné priame náklady: Ide zväčša o nakupované služby pre osobnú dopravu (napr. čistiace a reštauračné služby vo vlaku, školenia pre zamestnancov vyplývajúce z prevádzkových predpisov). V roku 1998 predstavovali čiastku 528 mil. Sk, kým v roku 2002 len 272 mil. Sk. Napriek inflačnému rastu za uvedené obdobie +41%, klesli tieto náklady o 49%! 
Réžie: Položka prevádzkových režijných nákladov vykazuje od roku 1999 permanentný medziročný pokles. V roku 2002 sa jej objem znížil v komparácii s rokom 1998 o –18,4%. Správna réžia obsahujúca  aj celopodnikové náklady zaznamenáva bázický rast v r. 2002 len +1,1%, pričom v zmysle platnej legislatívy by mohla táto položka vzrásť inflačným indexom, to znamená +41%! 
Finančné náklady: Tieto náklady boli každoročne kalkulované v zmysle usmernenia MF SR. Predstavujú alikvótny podiel pripadajúci na osobnú dopravu z úrokov k úverom so štátnou zárukou, z kurzových strát, rezerv a poplatkov súvisiacich s obstaraním týchto úverov. Čiastky pripadúce na roky 1998 až 2000 boli uznané audítorom ako oprávnené a akceptované na MDPT SR. Finančné náklady za rok 2001 sú t.č. predmetom auditu. Položka vykvantifikovaná pre rok 2002 v objeme 202 mil. Sk predstavuje v porovnaní s rokom 2001 pokles až o 90%, čo súvisí s realizovanou transformáciou ŽSR. 

Tabuľka č.1

Vývoj ekonomicky oprávnených nákladov ŽSR za výkony vo verejnom záujme v osobnej doprave	
(roky 1998-2000 auditované nezávislým audítorom)					
						mil. Sk	
Kód	Kalkulačná položka	1998	1999	2000	2001*	2002	
	 	PWC	E&Y	E&Y	ŽSR	PLÁN	
1	1.1 Trakčné palivo	143	168	278	251	312	
	1.2. Trakčná elektrická energia	444	447	546	608	681	
2	PRIAMY MATERIÁL	410	356	449	507	438	
3	PRIAME MZDY	770	852	954	1 011	1 020	
4	PRIAME ODPISY						
	 4.1. Priame odpisy vozidiel	212	231	204	258	206	
	 4.2.  Priame odpisy ost. tech. zariad. prev.					
5	PRIAME OPRAVY A ÚDRŽBA						
	         Priame opravy a údržba vozidiel	945	699	844	805	760	
	         Priame opravy a údržba ost. HIM						
6	OSTATNÉ PRIAME NÁKLADY						
	 6.1.  Zákonné sociálne poistenie	286	317	355	377	385	
	 6.2. Cestovné	57	60	56	55	52	
	 6.9.  Iné priame náklady						
	 6.91. Pužitie žel. dopravnej cesty	1 438	1 523	1 591	1 488	1 864	
	 6.99 Ostatné priame náklady	528	479	549	563	272	
	 PRIAME NÁKLADY	5 233	5 132	5 826	5 923	5 989	
7	 PREVÁDZKOVÁ RÉŽIA OaMP	691	764	764	747	564	
	 VLASTNÉ NÁKLADY PREVÁDZKY	5 924	5 896	6 590	6 670	6 553	
	 SPRÁVNA RÉŽIA OaMP	448	460	513	595	453	
8	 FINANČNÉ NÁKLADY	656	2 120	3 417	1 976	202	
	 ÚPLNÉ VLASTNÉ NÁKLADY PREV.	7 028	8 475	10 520	9 241	7 208	
9	 ZISK	0	0	0			
	C E N A  V Ý K O N U	7 028	8 475	10 520	9 241	7 208	
	C E N A  V Ý K O N U bez fin. nákladov	6 372	6 355	7 103	7 265	7 006	
							
*2001   - v tomto roku je zo zmluvy vylúčený výkon EC, IC vlakov (náklady i tržby)	
            - audit EON v súčasnosti vykonáva Ernst&Young	

Vývoj dopravných výkonov v osobnej doprave vo vlakových kilometroch 	
						
Druh vlaku	1998	1999	2000	2001	2002	
					Plán	
EC, IC *	1 699 708	1 572 477	1 710 863	1 841 892	1 892 094	
Ex, R, Zr	9 662 496	9 888 630	9 452 035	9 183 126	9 400 000	
Os	25 450 562	24 845 336	24 446 312	24 304 039	24 420 000	
Sv	267 400	247 360	228 665	217 145	180 000	
Spolu os. doprava	37 080 166	36 553 803	35 837 875	35 546 202	35 892 094	
Spolu ZVVZ	37 080 166	36 553 803	35 837 875	33 704 310	34 000 000	
Spolu bez EC, IC	35 380 458	34 981 326	34 127 012	33 704 310	34 000 000	
Od roku 2001 sú EC, IC vlaky vyňaté zo Zmluvných o výkonov vo verejnom záujme	
Lv vlaky nie sú uvedené z dôvodu porovnateľnosti jednotlivých rokov.					

Tabuľka č.2

Vývoj ekonomicky oprávnených nákladov ŽSR za výkony vo verejnom záujme v osobnej doprave	

Kód	Kalkulačná položka	Medziročný rast v %		
	 	99/98	00/99	01/00	02/01		
1	TRAKČNÉ ZDROJE						
	1.1 Trakčné palivo	17,5%	65,5%	-9,7%	24,2%		
	1.2. Trakčná elektrická energia	0,7%	22,1%	11,4%	12,1%		
2	PRIAMY MATERIÁL	-13,2%	26,1%	12,9%	-13,5%		
3	PRIAME MZDY	10,6%	12,0%	6,0%	0,9%		
4	PRIAME ODPISY						
	 4.1. Priame odpisy vozidiel	9,0%	-11,7%	26,5%	-20,0%		
	4.2.  Priame odpisy ost. tech. zariad. prev.					
5	PRIAME OPRAVY A ÚDRŽBA						
	Priame opravy a údržba vozidiel	-26,0%	20,7%	-4,6%	-5,7%		
	 Priame opravy a údržba ost. HIM						
6	OSTATNÉ PRIAME NÁKLADY	3,0%	7,2%	-2,7%	3,6%		
	6.1.  Zákonné sociálne poistenie	10,8%	12,0%	6,2%	2,1%		
	 6.2. Cestovné	5,3%	-6,7%	-1,8%	-6,1%		
	6.9.  Iné priame náklady						
	6.91. Pužitie žel. dopravnej cesty	5,9%	4,5%	-6,5%	25,2%		
	6.99 Ostatné priame náklady	-9,3%	14,6%	2,6%	-51,7%		
	 PRIAME NÁKLADY	-1,9%	13,5%	1,7%	1,1%		
7	 PREVÁDZKOVÁ RÉŽIA OaMP	10,6%	0,0%	-2,2%	-24,5%		
	 VLASTNÉ NÁKLADY PREVÁDZKY	-0,5%	11,8%	1,2%	-1,8%		
	 SPRÁVNA RÉŽIA OaMP	2,7%	11,5%	16,0%	-23,9%		
8	FINANČNÉ NÁKLADY	223,2%	61,2%	-42,2%	-89,8%		
	 ÚPLNÉ VLASTNÉ NÁKLADY PREV.	20,6%	24,1%	-12,2%	-22,0%		
9	ZISK						
	C E N A  V Ý K O N U	20,6%	24,1%	-12,2%	-22,0%		
	C E N A  V Ý K O N U bez fin. nákladov	-0,3%	11,8%	2,3%	-3,6%		
	Index: rok 2002 k predchádzajúcim rokom 	2,6%	-14,9%	-31,5%	-22,0%		

		Ročná inflácia	
	 	1998	1999	2000	2001	2002	
	Inflácia v %	6,7	10,8	12	6,50	6,70	

Tabuľka č.3

Vývoj ekonomicky oprávnených nákladov ŽSR za výkony vo verejnom záujme v osobnej doprave	

Kód	Kalkulačná položka	Bázický rast v % (rok 1998 je báza)		
	 	99/98	00/98	01/98	02/98		
1	TRAKČNÉ ZDROJE						
	1.1 Trakčné palivo	17,5%	94,4%	75,5%	117,9%		
	1.2. Trakčná elektrická energia	0,7%	23,0%	36,9%	53,4%		
2	PRIAMY MATERIÁL	-13,2%	9,5%	23,7%	6,9%		
3	PRIAME MZDY	10,6%	23,9%	31,3%	32,4%		
4	PRIAME ODPISY						
	 4.1. Priame odpisy vozidiel	9,0%	-3,8%	21,7%	-2,6%		
	4.2.  Priame odpisy ost. tech. zariad. prev.					
5	PRIAME OPRAVY A ÚDRŽBA						
	Priame opravy a údržba vozidiel	-26,0%	-10,7%	-14,8%	-19,6%		
	 Priame opravy a údržba ost. HIM						
6	OSTATNÉ PRIAME NÁKLADY						
	6.1.  Zákonné sociálne poistenie	10,8%	24,1%	31,8%	34,6%		
	 6.2. Cestovné	5,3%	-1,8%	-3,5%	-9,4%		
	6.9.  Iné priame náklady						
	6.91. Pužitie žel. dopravnej cesty	5,9%	10,6%	3,5%	29,6%		
	6.99 Ostatné priame náklady	-9,3%	4,0%	6,6%	-48,5%		
	 PRIAME NÁKLADY	-1,9%	11,3%	13,2%	14,4%		
7	 PREVÁDZKOVÁ RÉŽIA OaMP	10,6%	10,6%	8,1%	-18,4%		
	 VLASTNÉ NÁKLADY PREVÁDZKY	-0,5%	11,2%	12,6%	10,6%		
	 SPRÁVNA RÉŽIA OaMP	2,7%	14,5%	32,8%	1,1%		
8	FINANČNÉ NÁKLADY	223,2%	420,9%	201,2%	-69,2%		
	 ÚPLNÉ VLASTNÉ NÁKLADY PREV.	20,6%	49,7%	31,5%	2,6%		
9	ZISK						
	C E N A  V Ý K O N U	20,6%	49,7%	31,5%	2,6%		
	C E N A  V Ý K O N U bez fin. nákladov	-0,3%	11,5%	14,0%	9,9%		

		Bázický index rastu (rok 1998 je báza)	
	 	98	99/98	00/98	01/98	02/98	
	Inflácia - index	1,000	1,108	1,241	1,322	1,410	
	Inflácia v %	0,0%	10,8%	24,1%	32,2%	41,0%	

Tabuľka č.4

Výška ekonomicky neoprávnených nákladov za jednotlivé roky a časť pripadajúca na železničnú dopravnú cestu v mil. Sk	
												
											v tis Sk	
			1994	1995	1996	1997	1998	1999	2000	2001	Spolu 	
											1994-2001	
Ekonomicky neoprávnené náklady po audite	0	1 049,4	1 107,2	2 064,9	2 596,0	2 495,0	2 843,0	2 101,0	14 257	
 -  z toho ENN za použitie žel.dopr.cesty v mil. Sk *	0	935,0	877,0	1 086,0	1 706,0	2 080,0	2 487,0	1 673,0	10 844	
 -  z toho ENN za použitie žel.dopr.cesty v %	0	89%	79%	53%	66%	83%	87%	80%	76%	

* Uvedené ENN za použitie žel. dopr. cesty za roky 1995 - 2001 nemohli byť účtované do EON za osobnú dopravu nakoľko zákon o dráhach č.164/1996 Z.z. tieto právne neupravoval.
Tieto náklady predstavujú rozdiel medzi skutočne vynaloženými nákladmi na prevádzku, údržbu a opravy žel. dopravnej cesty (len podiel pripadajúci na osobnú dopravu) a auditovanými nákladmi na použitie žel. dopravnej cesty vypočítanými ako súčin regulovaných cien (bez zisku) a realizovaných výkonov. Napr. v roku 1998 boli skut. náklady na prevádzku žel. dopravnej cesty vo výške 3 144 mil. Sk ale oprávnené náklady na použitie, ktoré ŽSR mohli premietnuť do ceny výkonu osobnej dopravy boli 1 438 mil. Sk. Rozdiel vo výške 1 706 mil. Sk bol považovaný za ekonomicky neoprávnený.

Z dôvodu zabezpečenia bezpečnosti prevádzky dopravnej cesta a jej základného rozvoja tieto náklady boli finančne kryté čerpaním bankových úverov. Zákon č.260/2001 Z.z., ktorým sa mení a dopĺňa zákon Národnej rady Slovenskej republiky č.164/1996 Z.z. o dráhach a zmene zákona č.455/1991 Zb. o živnostenskom podnikaní /živnostenský zákon/ v znení neskorších predpisov v znení zákona č.58/1997Z.z. upravuje v § 30 ods.8 právo prevádzkovateľa dráhy na úhradu  preukázateľnej straty, ktorá mu vznikla v dôsledku plnenia zmluvného záväzku.
Od roku 2002 je to nárokovateľná čiastka na základe zmluvy medzi ŽSR a MDPT o výkonoch vo verejnom záujme pri prevádzkovaní dráhy.

2.	Vývoj výkonov a tržieb za výkony vo verejnom záujme v osobnej doprave (1998 – 2002)
Tabuľka č.1 dokumentuje vývoj vlakových kilometrov realizovaných na základe objednávky MDPT. V roku 2001 došlo v súvislosti s dereguláciou cestovného vo vlakoch kategórie EC, IC k ich vyňatiu zo zmluvných výkonov. Za obdobie 1998 – 2002 je zaznamenaný pokles objednávaných výkonov (pri vylúčení EC, IC vlakov z porovnania) 3,9%.
Tržby z prepravy podľa zmluvy za uvedené obdobie vzrástli o 28,5% a tržby z prepravy spolu vzrástli o 42,6%, čo súvisí predovšetkým s postupným zvyšovaním regulovaného cestovného. Ostatné tržby, ktoré predstavujú podiel z finančných a mimoriadnych výnosov pripadajúci na osobnú dopravu, nesúvisia priamo z prepravou cestujúcich. Všetky tržby spolu vzrástli od roku 1998 do roku 2001 o 80,3% 
					v mil. Sk	
Tržby (mil. Sk)	1998	1999	2000	2001	2002 Plán	
tržby z prepravy na ZVVZ	1 561	1 734	2 090	2 073	2 005	
tržby z prepravy EC, IC *				149	221	
tržby z prepravy spolu	1 561	1 734	2 090	2 222	2 226	
ostatné tržby	498	482	1 723	1 490	0	
Spolu	2 059	2 216	3 813	3 712	2 226	
* Od roku 2001 sú EC, IC vlaky vyňaté zo Zmluvných o výkonov vo verejnom záujme	

3.	Komentár k vývoju pomerových ukazovateľov za výkony vo verejnom záujme v osobnej doprave (1998 – 2002)
Pomerové ukazovatele, t.j. ukazovatele vztiahnuté na jednotku výkonu, lepšie charakterizujú vývoj v osobnej doprave za roky 1998 – 2002:
•	nákladovosť osobnej dopravy (EON v Sk/vlkm) stúpla len o 11,6% i napriek celkovému rastu inflácie za uvedené obdobie o 41%
•	výnosnosť osobnej dopravy (len tržby z prepravy v Sk/vlkm bez ostatných výnosov) stúpla o 40,1%
•	úhrada zo štátneho rozpočtu na krytie straty v Sk/vlkm klesla o 77,2%
•	nekrytá strata, t.j. pohľadávky voči štátu stúpli z 2,9 Sk/vlkm v roku 1999 na 122,5 Sk/vlkm v roku 2002, čo predstavuje nárast o 4 124%.

	1998	1999	2000	2001	2002	
					Plán	
EON po audite (Sk/vlkm)	189,5	231,9	293,5	274,2	212,0	
Tržby z prepravy (Sk/vlkm)	42,1	47,4	58,3	61,5	59,0	
Úhrada zo ŠR (Sk/vlkm)	134,0	168,3	118,3	107,5	30,5	
Pohľadávky voči štátu (Sk/vlkm)	0,0	2,9	68,9	60,9	122,5	
		
Odvodené indexy	Bázický rast v % (rok 1998 je báza)	
	99/98	00/98	01/98	02/98	
EON po audite (Sk/vlkm)	22,3%	54,9%	44,7%	11,9%	
Tržby z prepravy (Sk/vlkm)	12,7%	38,5%	46,1%	40,1%	
Úhrada zo ŠR (Sk/vlkm)	25,6%	-11,7%	-19,8%	-77,2%	
Pohľadávky voči štátu (Sk/vlkm) *		2275,0%	2001,7%	4124,4%	

* Pohľadávka voči štátu za rok 1998 uhradená - pre bázický rast je použitý rok 1999.	

B. Projekcia vývoja potreby účasti štátu na finančnom krytí výkonov vo verejnom záujme do roku 2005

1.	Prognóza vývoja nákladov a hospodárskeho výsledku hlavnej činnosti 
Železníc SR do roku 2005

Prognóza vývoja dopravných výkonov, nákladov a výnosov bola kompletne spracovaná v rámci návrhu novej Koncepcie spoplatňovania železničnej dopravnej cesty, ktorá po prerokovaní vo vedení MDPT a medzirezortnom pripomienkovom konaní bola predložená na rokovanie vlády SR v závere  r.2001 (zatiaľ neprerokovaná).

Do bilancie ekonomických vzťahov so štátom v rámci realizácie výkonov o verejnom záujme vstupujú náklady a výnosy hlavnej činnosti ŽSR. Tieto tvoria (odhliadnuc od konsolidačnej funkcie ŽSR voči ŽS, a.s. v zmysle Projektu transformácie a reštrukturalizácie) podiel 87,2 % z celkového rozsahu činností ŽSR. Definovanie očakávaného vývoja nákladov a výnosov hlavnej činnosti ŽSR do r. 2005 bolo vykonané na základe nasledovných podmienok:
•	Predpokladaná miera inflácie v r. 2003 – 6%, v r. 2004 a 2005 – 5%.
•	Dopravné výkony počas prognózovaného obdobia na úrovni r. 2002.
•	Ceny za použitie železničnej dopravnej cesty v r. 2001 a 2002 sú stanovené podľa platného cenového výmeru MF SR č. R-7/1999.
•	Ceny za použitie železničnej dopravnej cesty v r. 2003 až 2005 sú stanovené podľa návrhu novej Koncepcie s tým, že k jej realizácii dôjde od r. 2003, tzn. postupné odstraňovanie cenovej deformácie v osobnej a nákladnej doprave so zohľadnením cieľov uvedených v Smernici EÚ č. 2001/14 (poplatok za použitie ŽDC bude v cieľovom období kryť marginálne – variabilné náklady).
•	Skutočnosť r. 2001 bola prepočítaná na porovnateľnú úroveň r. 2002 t.j. na podmienky po odčlenení ŽS, a.s. od ŽSR k 1.1.2002.
•	Údaje r. 2002 sú stanovené na základe zmluvne zabezpečených výkonov s dopravcami (ŽS, a.s. a US Steel), pôsobiacimi na sieti ŽSR . Náklady sú očistené o náklady ŽSR, súvisiace s ich konsolidačnou funkciou voči ŽS, a.s. 
•	Z bilancie straty z výkonov vo verejnom záujme v r. 2001 až 2005 boli vylúčené ekonomicky neoprávnené náklady.

Prognóza vývoja nákladov a hospodárskeho výsledku v hlavnej činnosti Železníc SR podľa nových podmienok, ktoré vznikli po odčlenení ŽS, a.s. od ŽSR k 1.1.2002.
v mil.Sk
Ukazovateľ /  obdobie	2001  1/	2002	2003	2004	2005	
Index inflácie	skutočnosť	plán	6%	5%	5%	
Skutočné náklady	11 416,9	11 731,9	12 318,5	12 934,4	13 581,1	
z toho  Ekonomicky neoprávnené náklady (ENN)	1 305,0	1 047,4	1 099,8	1 154,8	1 212,5	
            Ekonomicky oprávnené náklady (EON)	10 111,9	10 684,5	11 218,7	11 779,7	12 368,6	
            v tom osobná doprava	3 868,8	4 088,9	4 263,1	4 476,3	4 700,1	
                      nákladná doprava	6 243,1	6 595,6	6 955,6	7 303,4	7 668,6	
EON kryté poplatkami za použitie ŽDC  2/	8 358,3	8 309,0	8 157,8	7 923,7	7 471,6	
z toho   osobná doprava  3/	1 666,7	1 654,1	1 902,2	2 168,5	2 407,1	
             nákladná doprava  3/  	6 691,6	6 654,9	6 255,6	5 755,2	5 064,5	
EON kryté inými výnosmi  	50,0	50,0	53,0	56,0	60,0	
Strata z EON	-1 703,6	-2 325,5	-3 007,9	-3 800,0	-4 837,0	
Účasť štátu	0,0	2 325,5	3 007,9	3 800,0	4 837,0	
Strata celkom	-1 703,6	0,0	0,0	0,0	0,0	
						
Index medziročného rastu cien  v                      OD	1,00	1,00	1,15	1,14	1,11	
(sadzby na jednotku výkonu)  4/                         ND	1,00	1,00	0,94	0,92	0,88	
						
Legenda:			Poznámka:			
   1/    = skutočnosť prepočítaná na podmienky r. 2002			Dopravné výkony do r. 2005 na úrovni r. 2002	
   2/    = v r. 2001- 2002 ceny podľa cenového výmeru MF SR č. R-7/1999 			
          v r. 2003-2005 ceny podľa novej Koncepcie spoplatňovania ŽDC (september 2001)		
   3/    = výkony bez LV vlakov (v r. 2002 podľa uzatvorených zmlúv s dopravcami)			
   4/    = indexy podľa Koncepcie spoplatňovania ŽDC s ročným posunom			
ŽDC = železničná dopravná cesta						

2.	Projekcia účasti štátu na financovaní osobnej dopravy na báze zmluvy o výkonoch vo verejnom záujme do roku 2005

Alternatíva bez zmien v oblasti sociálnych zliav			mil. Sk	
Ukazovateľ / Obdobie	2002	2003	2004	2005	
	Podnik. plán				
Osobná preprava (OD) na báze ZVVZ					
					
Ekonomicky oprávnené náklady (EON) ZVVZ	6 915,7	7 837,1	8 393,6	8 839,8	
z toho: odpisy	206,4	206,4	236,4	326,4	
           poplatok za použitie ŽDC	1 571,4	1 807,1	2 060,1	2 286,7	
           EON bez poplatku za použitie ŽDC	5 344,3	6 030,0	6 333,5	6 553,1	
					
Prepravný výkon ZVVZ ( mil.oskm )	2 617,10	2 656,40	2 709,50	2 790,80	
					
Tržby z prepravy a HSV	2 005,2	2 371,1	2 812,7	3 360,7	
Ostatné výnosy OD		29,5	29,5	29,5	
Tržby OD bez účasti štátu 	2 005,2	2 400,6	2 842,2	3 390,2	
Strata OD bez účasti štátu	-4 910,5	-5 436,5	-5 551,4	-5 449,6	
					
Účasť štátu na krytí výkonov na báze ZVVZ	4 910,5	5 436,5	5 551,4	5 449,6	
					
Tržby OD vrátane účasti štátu 	6 915,7	7 837,1	8 393,6	8 839,8	
					
Strata OD na báze ZVVZ	0,0	0,0	0,0	0,0	

Index rastu regulovaných cien (medziročný)		1,165	1,163	1,160	
Index rastu prepravného výkonu (medziročne)		1,015	1,020	1,030	
Cestovné na prperavný výkon (Sk/oskm)	0,77	0,89	1,04	1,20	
EON na prepravný výkon (Sk/oskm)	2,64	2,95	3,10	3,17	
EON bez ŽDC na prepravný výkon (Sk/oskm)	2,04	2,27	2,34	2,35	

Predpoklady projekcie:					
 - osobná doprava nezahrňuje segment EC, IC vlakov vyňatý zo ZVVZ	
 - uplatňovanie novej koncepcie spoplatňovania ŽDC a z nej vyplývajúci rast cien za ŽDC v OD	
 - v poplatku za použitie ŽDC nie sú zahrnuté Lv vlaky	
 - zmena regulovaného cestovného medziročne o infláciu + 10%	
 - zachovanie súčasného rozsiahleho systému sociálnych zliav	
 - zachovanie súčasného dopravných výkonov	
 - veľmi mierny rast prepravných výkonov zohľadňujúci konkurenciu a rast cien	
 - postupné zaraďovanie nových ľahkých motorových súprav od roku 2004	

Alternatíva radikálnych zmien v oblasti cestovného a sociálnych zliav		mil. Sk	
Ukazovateľ / Obdobie	2002	2003	2004	2005	
	Podnik. plán				
Osobná preprava (OD) na báze ZVVZ					
					
Ekonomicky oprávnené náklady (EON) ZVVZ	6 915,7	7 837,1	8 393,6	8 839,8	
z toho: odpisy	206,4	206,4	236,4	326,4	
           poplatok za použitie ŽDC	1 571,4	1 807,1	2 060,1	2 286,7	
           EON bez poplatku za použitie ŽDC	5 344,3	6 030,0	6 333,5	6 553,1	
					
Prepravný výkon ZVVZ ( mil.oskm )	2 617,10	2 715,00	2 824,00	3 066,00	
					
Tržby z prepravy a HSV	2 005,2	3 420,0	3 899,3	4 589,5	
Ostatné výnosy OD		29,5	29,5	29,5	
Tržby OD bez účasti štátu 	2 005,2	3 449,5	3 928,8	4 619,0	
Strata OD bez účasti štátu	-4 910,5	-4 387,6	-4 464,8	-4 220,8	
					
Účasť štátu na krytí výkonov na báze ZVVZ	4 910,5	4 387,6	4 464,8	4 220,8	
					
Tržby OD vrátane účasti štátu 	6 915,7	7 837,1	8 393,6	8 839,8	
					
Strata OD na báze ZVVZ	0,0	0,0	0,0	0,0	

Index rastu regulovaných cien (medziročný)		1,644	1,096	1,084	
Index rastu prepravného výkonu (medziročne)		1,037	1,040	1,086	
Cestovné na prepravný výkon (Sk/oskm)	0,77	1,26	1,38	1,50	
EON na prepravný výkon (Sk/oskm)	2,64	2,89	2,97	2,88	
EON bez ŽDC na prepravný výkon (Sk/oskm)	2,04	2,22	2,24	2,14	

Predpoklady projekcie:					
 - osobná doprava nezahrňuje segment EC, IC vlakov vyňatý zo ZVVZ			
 - uplatňovanie novej koncepcie spoplatňovania ŽDC a z nej vyplývajúci rast cien za ŽDC v OD	
 - v poplatku za použitie ŽDC nie sú zahrnuté Lv vlaky				
 - výrazné zmeny regulovaného cestovného medziročne 				
 - zmena tarifného systému na stredné a dlhé vzdialenosti				
 - zrušenie súčasného rozsiahleho systému sociálnych zliav a prechod na komerčné zľavy		
 - nevyhnutná koordinácia zmien v systéme sociálnych zliav s cestnou dopravou		
 - harmonizácia podmienok pre podnikanie medzi cestou a železnicou			
 - výrazné zmeny v oblasti grafikonu vlakovej dopravy (štruktúra, rozloženie vlakov, prípojovosť)	
 - zachovanie súčasného rozsahu dopravných výkonov		
 - vyšší rast prepravných výkonov (vr. nárastu medzinárodnej prepravy vo väzbe na vstup do EÚ v roku 2005)	
 - postupné zaraďovanie nových ľahkých motorových súprav od roku 2004			

Výkony vo verejnom záujme v osobnej doprave - porovnanie scenárov	
				mil. Sk	
	2002	2003	2004	2005	
	Pod. Plán				
Scenár č.6					
EON	7 542	7 666	7 824	7 955	
Tržby z prepravy	3 352	3 909	4 489	5 083	
Ostatné tržby	200	200	200	200	
Tržby bez úhrady štátu	3 552	4 109	4 689	5 283	
Strata OD bez úhrady štátu 	-3 990	-3 557	-3 135	-2 672	
Úhrada ZVVZ	3 990	3 557	3 135	2 672	
Tržby vrátane úhrady štátu	7 542	7 666	7 824	7 955	
Nekrytá strata podľa scenára č.6	0	0	0	0	
Scenár z Projektu transformácie a reštrukturalizácie	
Náklady osobnej dopravy (EON+ENN)	10 369	9 739	9 440	9 664	
Tržby z prepravy	3 315	3 879	4 415	4 627	
Ostatné tržby	100	100	100	100	
Tržby bez úhrady štátu	3 415	3 979	4 515	4 727	
Strata OD bez úhrady štátu 	-6 954	-5 760	-4 925	-4 937	
Úhrada ZVVZ	3 990	3 557	3 135	2 672	
Tržby vrátane úhrady štátu	7 405	7 536	7 650	7 399	
Nekrytá strata podľa Projektu SUDOP	-2 964	-2 203	-1 790	-2 265	
Scenár ŽS, a.s. - malé zmeny					
EON	6 916	7 837	8 394	8 840	
Tržby z prepravy	2 005	2 371	2 813	3 361	
Ostatné tržby	0	30	30	30	
Tržby bez úhrady štátu	2 005	2 401	2 842	3 390	
Strata OD bez úhrady štátu 	-4 911	-5 437	-5 551	-5 450	
Úhrada ZVVZ	4 911	5 437	5 551	5 450	
Tržby vrátane úhrady štátu	6 916	7 837	8 394	8 840	
Nekrytá strata podľa ŽS, a.s.	0	0	0	0	
Scenár ŽS, a.s. - výrazné zmeny					
EON	6 916	7 837	8 394	8 840	
Tržby z prepravy	2 005	3 420	3 899	4 589	
Ostatné tržby	0	30	30	30	
Tržby bez úhrady štátu	2 005	3 450	3 929	4 619	
Strata OD bez úhrady štátu 	-4 911	-4 388	-4 465	-4 221	
Úhrada ZVVZ	4 911	4 388	4 465	4 221	
Tržby vrátane úhrady štátu	6 916	7 837	8 394	8 840	
Nekrytá strata podľa ŽS,a.s.	0	0	0	0	
					
EON –ekonomicky oprávnené náklady (zákon č. 18/1996 Z.z. o cenách)
ENN – ekonomicky neoprávnené náklady (zákon č. 18/1996 Z.z. o cenách)	
	
Scenár č.6 ani scenár z Projektu transformácie neuvažovali so zmenou koncepcie spoplatňovania ŽDC,	
ktorá zvyšuje ceny v roku 2005 oproti 2002 o 46%, tj. +715 mil. Sk (týka sa ZVVZ).	
					
Významný rozdiel medzi scenármi je v oblasti projekcie tržieb z prepravy. Scenár č.6 i scenár z Projektu 	
transformácie predpokladali (nerealisticky) podstatne vyšší rast výkonov i regulovaných cien.	
					
Scenár ŽS, a.s. (i napriek rastu cien za použitie ŽDC) uvažuje s miernejším rastom nákladov OD.	
C. Záver

Scenár č. 6 k uzneseniu vlády SR č.544/1999 aj Projekt transformácie a reštrukturalizácie  ŽSR vychádzali vo svojich projekciách z predpokladov k danému obdobiu ich tvorby, a teda aj ich relevantnosť k dnešnému dňu (poznaniu o naplnení, resp. nenaplnení predpokladov) je  len v úrovni naplnenia predpoklad, s ktorými projekcie počítali.
Projekcie podľa Scenára č.6 sú zdeformované rozsahom uvoľnenia regulovaných cien od roku 1999, nenaplnenim výkonov prepravených cestujúcich, úpravy cestovného v projektovaných rozsahoch (rok 2002 bez zmeny), odhad vývoja cenovej elasticity bol nesprávny, atď..
Konfrontácia projekcií z Projektu transformácie a reštrukturalizácie ŽSR s kalkuláciami k zmluve o výkonoch vo verejnom záujme síce poukazuje na určité rozdiely, ale tie sú tiež dané úrovňou naplnenia určitých predpokladov. Projekcie nákladov vykazované v tabuľke podľa Projektu transformácie a reštrukturalizácie nie sú upravované podľa zákona o cenách, teda ide o projekciu skutočných nákladov. 
Významné predpoklady pre osobnú dopravu boli Projektom požadované zmeny v oblasti sociálnych zliav, regulovaných taríf cestovného (v roku 2002 projekcia zvýšenia o infláciu+3%, rast prepravných výkonov a prepravených cestujúcich), ktoré sa však nenaplnili. Uvedené dokumentuje aj skutočnosť, že pre Železničnú spoločnosť, a.s. bola zapracovaná v Projekte úhrada straty na rok 2002 v rozsahu 3 990 mil. Sk pri tržbách 3 415 mil. Sk. Tržby z prepravy cestujúcich na rok 2002 však Železničná spoločnosť, a.s. kalkuluje iba na úrovni 
2 mld Sk. 
V oblasti nákladov na dopravnú cestu  (nákup služby od ŽSR) Projekt rátal s účtovaním služieb dopravnej cesty na úrovni skutočných nákladov (predpokladom bola zmena regulovaných cien za používanie železničnej dopravnej cesty). Tento predpoklad tiež nebol naplnený. Aj vzhľadom k tomu nebola pre Železnice SR kalkulovaná dotácia na úhradu straty.

Na základe predložených prehľadov a komentárov nemožno považovať vykalkulovanú celkovú stratu za výkony vo verejnom záujme realizované Železničnou spoločnosťou, a.s. a Železnicami SR, a teda aj požiadavku na štátny rozpočet považovať za nadsadenú. Odráža správanie trhu, vývoj cien, vplyvu štátu a podnikateľských zámerov na rok 2002.